Lamoral de Villers

De Grof Lamoral Edmund Heinrich de Villers, gebuer den 18. Mee 1856 zu Bur, a gestuerwen den 18. Oktober 1934 um Grondhaff, war e Lëtzebuerger Adelegen, Politiker an Industriellen.

Seng Karriär huet hien als Member vun der preisescher Arméi ugefaangen. 1912 gouf hie Chambellan um Groussherzoglechen Haff. De 15. Mee 1914 krut hien d'Lëtzebuerger NationalitéitMemorial 31 vum 19.4.1914 S. 525 op Legilux.lu.

Hie war vun 1914 bis 1925 an 1928 Deputéierte vun der Rietspartei am Kanton Iechternach. No senger Wal am Joer 1914 koum et an der Stad Lëtzebuerg zu enger antidäitscher Manifestatioun, bei där eng Popp op der Plëss d'Arem verbrannt gouf, déi hie sollt duerchstellenNachklänge zu den Walen, Luxemburger Wort vum 18. Juni 1914, Säit 4. Hie war och laang Jore President vun der Landwirtschaftskummer.

De Lamoral de Villers huet 1905 d'Schlass Grondhaff nei baue gelooss. Hie war 1906 Aktionär a Matgrënner vun der Grandes Distilleries Réunies SA, déi d'Marken "La Bernardine" a "Mercier, Laroche et Cie" exploitéiert huetFiche vun der Famill de Villers op Industrie.lu..

Hie war mat der Luise von Boch bestuet, der Duechter vum Eugen (von) Boch an der Octavie Villeroy, an Niess vun der Anna BochJosiane Weber: Familien der Oberschicht in Luxemburg. Elitenbildung und Lebenswelten. 1850-1900. Luxemburg: Éditions Guy Binsfeld, 2013, S.189.

 Gielercher 


 Um Spaweck 
D'industriell Aktivitéite vun der Famill de Villers op Industrie.lu

Kategorie:Gebuer 1856
Kategorie:Gestuerwen 1934
Kategorie:Lëtzebuergesch Deputéiert
Kategorie:Lëtzebuergesch Industrieller
Kategorie:Grofen
Kategorie:Membere vun der Assemblée constituante vun 1918
Kategorie:Grand officier de l'ordre de Léopold II